02/07/2013 | Administración LocalMunicipal
Ferrol
Urbanismo. Inspección e Disciplina
Notificación aos herdeiros de dona Hildelisa Victoria Espiñeira Marrero, expediente OE 21/11 María 134, esq. Coruña 21 - 23

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de audiencia aos herdeiros de don Ciprian Daniel Barraso Cornelius e de dona Emma Margarita Ganz Polyakov, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento dos interesados. De conformidade co artigo 61 da Lei 30/1992 publícase un estrato da resolución do 14.03.2013 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Dar conta aos herdeiros de don Ciprian Daniel Barraso Cornelius e aos herdeiros de dona Emma Margarita Ganz Polyakov do estado do presente expediente, concedéndolles un prazo de audiencia de 10 días para que, unha vez notificadas as actuacións practicadas, poidan alegar ou achegar os documentos e xustificacións que consideren pertinentes. SEGUNDO.- Advertir aos propietarios do inmoble, a dona Kamla Montfort Benedetti e a don Demetrio Juan Gilberto Cheba Gimbel, aos herdeiros de dona Emma Margarita Ganz Polyakov, a don Hugo Hernan Benet Fius Bellalta e aos herdeiros de don Marcelino Fernández Otero que deberán dar cumprimento ao ordenado mediante decreto do 08.06.2011, baixo apercibimento de que de non cumprimentar a orde descrita nos antecedentes, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUG, ben en forma subsidiaria por esta Administración Municipal a costa dos interesados, esixíndolles o importe dos gastos, danos e perdas conforme a vía de constrinximento, ou mediante a imposición de multas coercitivas de 300 a 6000€, reiterables até lograr a execución das obras. Todo isto sen prexuízo de esixir nos Tribunais da orde penal as correspondentes responsabilidades por delito de desobediencia tipificado no artigo 556 do Código Penal. TERCEIRO.- Solicitar ao Rexistro da Propiedade a práctica da anotación marxinal da resolución do presente expediente OE 21/11 de acordo co artigo 63.3 do R. D. 1093/97 de 4 de xullo, xa que a resolución adquiriu firmeza na vía administrativa. CUARTO.- Comunicarlles aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez